PODATEK, INFORMACIJA, ZNANJE

Bawden je leta 2000 navedel, da je beseda informacija prevečkrat uporabljana, zelo slabo razumljena in ima preveč različnih definicij.

Besede 'informacija', 'podatek' in 'znanje' se uporablja v vsakdanjem okolju in v znanstvenem svetu, a imajo različne definicije. V vsakdanjem okolju se pomeni vseh treh pojmov preveč prekrivajo, ker niso dovolj specifično definirani. Besedne zveze, ki se uporabljajo z besedo 'informacija' so: 'informacijska doba', 'informacijska družba', 'genetske informacije'.

***SIGNAL*** je fizični dogodek, osnovna enota komunikacije.

***SPOROČILO*** je enota, ki sestoji iz signalov, razvrščenih po pravilih.

***PODATEK*** je enota, ki je sestavljena iz večjega števila sporočil in ima nek smisel.

***INFORMACIJA*** je najvišja enota komunikacije, sestavljena iz sporočil in podatkov, ki nam pove nekaj novega in služi za sprejemanje odločitev.

Informacija glede na kognitivni nivo:

* Šum – brez pomena
* Podatek – sporočilo s pomenom
* Informacija – podatek, ki mu damo vrednost
* Znanje – vrednost, ki jo uporabljamo
* Modrost – najvišji nivo, oplemenitena vrednost

SHANNON-WEAVER: MATEMATIČNA TEORIJA KOMUNIKACIJE

Njen glavni smisel je preučevanje procesa prenosa informacij s pomočjo komunikacijskega kanala. Ta teorija ne upošteva vsebine ali semantične vrednosti prenesenega sporočila in povsem zanemarja vprašanje, kaj lahko cilj počne s sprejetim sporočilom.

* Študij količine informacij, učinkovitosti in hitrosti prenosa
* Uporaba za šifriranje
* Statistična teorija: osnovana na verjetnosti uspešnega prenosa
* Ne obravnava vsebine prenesene informacije, relevantnosti za prejemnika

Ostale definicije besede INFORMACIJA:

1. **S poudarkom na prenosu :**

'Informacija je prenešeno znanje o nekem dejstvu ali okoliščini.'

Primer: neposredni ukaz

1. **S poudarkom na proces v posamezniku:**

'Informacija je sprememba stanja kot rezultat sprejetih in procesiranih podatkov.'

'Informacija je formalizirano procesiranje podatkov.'

'Informacija je proces človeškega uma, ko se produktivno združita problem in podatki, potrebni za njegovo rešitev.' (Hoshovsky)

'Informacija ima za posledico, da vemo nekaj novega.' (McKay)

1. **S poudarkom na sprejemanju odločitev:**

'Informacija je tisto, kar izmenjujemo z zunanjim svetom, ko se prilagajamo nanj.' (N. Weiner)

'Informacije so podatki, pomembni za odločanje.'

1. **Informacija kot stvar, dobrina:**

'Celota, sestavljena iz pomena in prenosa. Namen informacije je, da se znanje in izkušnje prenesejo od enega subjekta k drugemu.' (Koblitz)

*Različne vrste informacij glede na vrednost (Fox):*

* Vsebovana informacija (knjiga na polici)
* Prenešena informacija (knjigo beremo)
* Razumljena informacija (kar beremo tudi razumemo)

- >Podatki so surovina, iz katere pridobimo informacijo. (Silver in Silver)

**- >Informacija = podatki + pomen (Checkland in Scholes)**

**D. CASE: 5 problemov pri definiranju informacije**

1. Ali mora biti informacija uporabna?
2. Ali mora imeti informacija fizično obliko?
3. Ali gre pri informaciji za proces/strukturo?
4. Ali mora biti informacija namerna?
5. Ali mora biti informacija resnična?